Ля помніка ў вёсцы Зыбайлы, з нагоды 75-годдзя трагедыі, якая адбылася там у сакавіку 1943, прайшоў мітынг-рэквіем, на якім ушанавалі памяць спаленых вёсак Івацэвіччыны. У мерапрыемстве прымалі ўдзел настаўнікі і вучні ДУА “Воленская СШ”, якія ў апошнія гады ўзялі шэфства над абеліскам, а таксама прадстаўнікі мясцовай улады. Распачаўшы мітынг-рэквіем, старшыня Жытлінскага сельвыканкама Петр Свібовіч падкрэсліў, што памяць аб вайне, яе ахвярах, стойкасці і мужнасці абаронцаў Айчыны ўвасоблена не толькі ў граніце помнікаў і абеліскаў, яна – у сэрцах людзей, а таму будзе жыць вечна.